George McGovern

George Stanley McGovern (født 19. juli 1922 i Avon i Sør-Dakota, død 21. oktober 2012David E. Rosenbaum: Dashed Presidential Hopes, but a Life Devoted to Liberalism New York Times, 21. oktober 2012) var en amerikansk politiker og senator. Han var demokratenes presidentkandidat i 1972, medlem av Representantenes hus i perioden 1956–1960 og senator for South Dakota fra 1962 til 1980.

McGovern studerte ved Dakota Wesleyan University, og var under andre verdenskrig bombeflyver på et B-24 Liberator-bombefly.  Etter krigen fortsatte han ved Northwestern University og ble professor i historie ved Dakota Wesleyan University.

I 1956 ble McGovern valgt inn i Representantenes hus. I 1960 arbeidet han for president John F. Kennedys kampanje, og i 1962 ble han innvalgt i Senatet. Der markerte han seg etter hvert som motstander av det amerikanske engasjementet i Vietnamkrigen.

 Presidentkandidat i 1972 

McGovern arbeidet aktivt innen Det demokratiske parti, og ble i 1972 nominert som partiets presidentkandidat. McGovern valgte Sargent Shriver, en annen profilert krigsmotstander, som sin visepresidentkandidat etter at hans førstevalg, Thomas Eagleton, måtte trekke seg da det ble kjent at han på 1960-tallet hadde fått psykiatrisk behandling mot depresjoner.

I valgkampen fokuserte han mer på å få avsluttet Vietnamkrigen enn på det liberale reformprogrammet som egentlig skulle være deres hovedsak, noe som støtte bort konservative demokrater og fikk dem til offentlig å støtte den republikanske presidenten Richard Nixon i hans gjenvalg, gjennom aksjonen «Democrats for Nixon».

McGovern gikk på det største valgnederlaget i amerikansk historie da han fikk under 40 prosent av stemmene og bare vant delstaten Massachusetts og District of Columbia, mens motstanderen hans, sittende president Richard M. Nixon og dennes visepresidentkandidat Spiro Agnew, ellers gjorde rent bord.

Valget ble riktignok skjemmet av Watergateskandalen og andre påståtte skitne triks fra presidentens side.

 Etter 1972-valget 
I 1974 ble McGovern gjenvalgt til Senatet, men han tapte plassen i 1980. 

I 1984 stilte han igjen som presidentkandidat, men trakk seg etter primærvalget i Massachusetts hvor han bare fikk en tredjeplass av kandidatene.

Den 9. august 2000 tildelte president Bill Clinton ham Presidentens frihetsmedalje, USAs høyest rangerte sivile utmerkelse.

Sammen med republikaneren Bob Dole mottok McGovern World Food Prize i 2008.

 Verker 
 McGovern, George S., War Against Want: America's Food for Peace Program, Walker & Co., 1964.
 McGovern, George S., Agricultural Thought in the Twentieth Century, Bobbs-Merrill, 1966.
 McGovern, George S., A Time of War! A Time of Peace, Vintage Books, 1968. ISBN 0-394-70481-9.
 McGovern, George S., Guttridge, Leonard F. The Great Coalfield War, Houghton Mifflin, 1972.
 McGovern, George S., Grassroots: The Autobiography of George McGovern, Random House, 1977. ISBN 0-394-41941-3.
 McGovern, George S., Terry: My Daughter's Life-And-Death Struggle With Alcoholism, New York: Villard, 1996. ISBN 0-679-44797-0, 
 McGovern, George S., The Third Freedom: Ending Hunger in Our Time, Simon & Schuster, 2001. ISBN 0-684-85334-5.
 McGovern, George S., The Essential America: Our Founders and the Liberal Tradition, Simon & Schuster, 2004. ISBN 0-7432-6927-6.
 McGovern, George S., Social Security and the Golden Age: An Essay on the New American Demographic, Speaker's Corner Books, 2005. ISBN 1-55591-589-2.
 McGovern, George S., Bob Dole and Donald E. Messer, Ending Hunger Now: A Challenge to Persons of Faith, Augsburg Fortress, 2005. ISBN 0-8006-3782-8.
 McGovern, George S. and Polk, William R., Out of Iraq: A Practical Plan for Withdrawal Now, Simon & Schuster, 2006. ISBN 1-4165-3456-3.
 McGovern, George S., Donald C. Simmons, Jr. and Daniel Gaken (eds.) Leadership and Service: An Introduction, Kendall Hunt Publishing, 2008. ISBN 0-7575-5109-2.
 McGovern, George S., Abraham Lincoln, Times Books, 2008. ISBN 0-8050-8345-6, .
 McGovern, George S., What It Means to Be a Democrat, Blue Rider Press, 2011. ISBN 0-399-15822-7.

 Referanser 

 Eksterne lenker 




 Kopi av forskjellige biografier om George McGovern hos Answers.com

Kategori:Senatorer fra Sør-Dakota
Kategori:Kongressrepresentanter fra Sør-Dakota
Kategori:Presidentens Frihetsmedalje
Kategori:Historikere fra USA
Kategori:Personer fra USA av irsk opphav
Kategori:Personer fra Bon Homme County i Sør-Dakota
Kategori:Personer fra Davison County i Sør-Dakota
Kategori:Mottakere av prisen for frihet fra nød (Four Freedoms Award)